Spiluð eru teningaspil af ýmsum gerðum og farið í talnaleiki . Yngstu börnin telja líkamshluta á meðan þau elstu eru í búðarleik með verðmerktar vörur , talnagrind og peninga . Oft er boðið upp á ávexti í eftirmat og eru þeir tímar gjarnan notaðir til að örva börnin í talningu . Börnin eru þá spurð hve marga bita þau vilji og eru dæmi þess að hálft epli hafi verið skorið í 97 bita og þá töldu allir saman . Yngstu börnin biðja oftast um einn , tvo eða þrjá bita og sýna það þá með fingrunum en þau eldri velja oftast 10 - 20 bita .